Ναύβολος

Στην ελληνική μυθολογία με το όνομα Ναύβολος αναφέρονται:

 Γιος του Όρνυτου βασιλιά στη Φωκίδα, πατέρας του Ιφίτου της Φωκίδας, που για τον λόγο αυτό αναφέρεται στην Ιλιάδα ως «Ναυβολίδης» (Β 518). Ο Ναύβολος είχε ως σύζυγό του την Περινείκη, κόρη του Ιππομάχου. Τα εγγόνια του Ναυβόλου, ο Σχεδίος και ο Επίστροφος, πήραν μέρος στον Τρωικό Πόλεμο, ενώ ο γιος του πιθανώς στην Αργοναυτική Εκστρατεία.
 Ο πατέρας του Ευρυάλου, ενός αρχοντόπουλου των Φαιάκων, το οποίο επίσης αναφέρεται στην Οδύσσεια (θ 116) ως «Ναυβολίδης».
 Γιος του Αχαιού βασιλιά Υπεράσιου από την Πελλήνη.

Πηγές 
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 589
 Αλέξανδρου Ραγκαβή, Λεξικόν της Ελληνικής Αρχαιολογίας, τόμος Β', Εκ του τυπογραφείου των καταστημάτων Ανέστη Κωνσταντινίδη, Εν Αθήναις 1891

Ναυβολος
Αρχαίοι Αχαιοί
Μυθολογία της αρχαίας Φωκίδας